Document ID: 32010D0019

РЕШЕНИЕ НА ЕВРОПЕЙСКАТА ЦЕНТРАЛНА БАНКА
от 2 ноември 2010 година
за изменение на Решение ЕЦБ/2007/7 относно условията на TARGET2 - ЕЦБ
(ЕЦБ/2010/19)
(2010/673/ЕС)
ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
като взе предвид Договора за функционирането на Европейския съюз, и по-специално член 127, параграф 2 от него,
като взе предвид Устава на Европейската система на централните банки и на Европейската централна банка, и по-специално член 11.6 и членове 17, 22 и 23 от него,
като взе предвид Насоки ЕЦБ/2007/2 от 26 април 2007 г. относно Трансевропейската автоматизирана система за брутен сетълмент на експресни преводи в реално време (TARGET2) (1),
като взе предвид Решение ЕЦБ/2007/7 от 24 юли 2007 г. относно условията на TARGET2 - ЕЦБ (2),
като има предвид, че:
(1)
На 15 септември 2010 г. Управителният съвет на Европейската централна банка (ЕЦБ) прие Насоки ЕЦБ/2010/12 за изменение на Насоки ЕЦБ/2007/2 относно Трансевропейската автоматизирана система за брутен сетълмент на експресни преводи в реално време (TARGET2) (3), inter alia, а) за да се отчетат актуализациите на TARGET2 версия 4.0, по-специално да се позволи на участниците достъп до една или повече сметки в платежния модул чрез използване на интернет базиран достъп, и б) за да се отразят множеството технически изменения в резултат на влизането в сила на Договора за функционирането на Европейския съюз и да се изяснят някои въпроси.
(2)
Необходимо е да бъдат направени съответни изменения на Решение ЕЦБ/2007/7, за да се въведат някои елементи от Насоки ЕЦБ/2010/12 в условията на TARGET2 - ЕЦБ,
ПРИЕ НАСТОЯЩОТО РЕШЕНИЕ:
Член 1
Изменение на условията на TARGET2 - ЕЦБ
Приложението към Решение ЕЦБ/2007/7, което съдържа условията на TARGET2 - ЕЦБ, се изменя в съответствие с приложението към настоящото решение.
Член 2
Влизане в сила
Настоящото решение влиза в сила в деня след публикуването му в Официален вестник на Европейския съюз.
Съставено във Франкфурт на Майн на 2 ноември 2010 година.

Labels: 2
15